CELEX: 32012R0287
Language: sl
Date: 2012-03-30 00:00:00
Title: Izvedbena uredba Komisije (EU) št. 287/2012 z dne 30. marca 2012 o spremembi Izvedbene uredbe (EU) št. 540/2011 glede pogojev za registracijo aktivne snovi triflusulfuron  Besedilo velja za EGP

31.3.2012   
            
            
               SL
            
            
               Uradni list Evropske unije
            
            
               L 95/7
            
         IZVEDBENA UREDBA KOMISIJE (EU) št. 287/2012
   z dne 30. marca 2012
   o spremembi Izvedbene uredbe (EU) št. 540/2011 glede pogojev za registracijo aktivne snovi triflusulfuron
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1), ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Z Direktivo Komisije 2009/77/ES (2) je bila aktivna snov triflusulfuron vključena v Prilogo I k Direktivi Sveta 91/414/EGS (3) za uporabo kot herbicid na sladkorni in krmni pesi v največjem odmerku 60 g/ha samo vsako tretje leto na istem polju. Navedena vključitev je bila dodatno omejena s prepovedjo, da se živina ne sme krmiti z listjem tretiranih kmetijskih rastlin. Glede čistosti aktivne snovi je bila za nečistočo N,N-dimetil-6-(2,2,2-trifluoroetoksi)-1,3,5-triazin-2,4-diamin določena zgornja meja 6 g/kg.
            
         
               (2)
            
            
               Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (4).
            
         
               (3)
            
            
               Prijavitelj, ki je zahteval vključitev triflusulfurona v Prilogo I k Direktivi 91/414/EGS, je 25. junija 2010 predložil vlogo za spremembo pogojev za registracijo triflusulfurona. V njej je zahteval odstranitev omejitev, kadar se uporablja kot herbicid, in zgornje meje vsebnosti nečistoče iz uvodne izjave 1. Vlogi so bile priložene dodatne informacije. Predložena je bila Franciji, ki je bila z Uredbo Komisije (ES) št. 1490/2002 določena kot država članica poročevalka (5).
            
         
               (4)
            
            
               Država članica poročevalka je ocenila dodatne informacije, ki jih je predložil vlagatelj, in pripravila dopolnilo k osnutku poročila o oceni. Dopolnilo je 17. decembra 2010 predložila Komisiji in ga je posredovala ostalim državam članicam in Evropski agenciji za varnost hrane, da bi o njem izrazile pripombe. Dopolnilo k osnutku poročila o oceni so države članice in Komisija pregledale v okviru Stalnega odbora za prehranjevalno verigo in zdravje živali 9. marca 2012 v obliki dopolnila k poročilu Komisije o pregledu za triflusulfuron.
            
         
               (5)
            
            
               Različne opravljene preiskave so pokazale, da sprememba pogojev registracije ne pomeni nobenih tveganj poleg že upoštevanih pri postopku registracije triflusulfurona in v poročilu Komisije o pregledu za navedeno snov.
            
         
               (6)
            
            
               Prilogo k Izvedbeni uredbi (EU) št. 540/2011 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Vrstica številka 289 za triflusulfuron v delu A Priloge se spremeni:
   
               1.
            
            
               stolpec čistost se nadomesti z naslednjim:
               „≥ 960 g/kg“;
            
         
               2.
            
            
               v stolpcu „Posebne določbe“ se del A nadomesti z naslednjim:
               „DEL A
               Registrira se lahko samo kot herbicid.“
            
         Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. marca 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 172, 2.7.2009, str. 23.
   
      (3)  UL L 230, 19.8.1991, str. 1.
   
      (4)  UL L 153, 11.6.2011, str. 1.
   
      (5)  UL L 224, 21.8.2002, str. 23.